สวัสดีค่ะ พอดีอยากสอบถามเรื่องอาการปวดหัวของตนเองค่ะ คือต้องบอกก่อนว่าก่อนหน้านี้ไม่ได้เป็นอะไรเลย พึ่งมาเป็น3วัน รวมกับวันนี้เป็น3นะคะ อาการคือจะปวดหัวช่วงเวลา 11.00 - 13.00 โดยประมาณนี้ค่ะ ซึ่งได้ทานยา2เม็ดต่อครั้ง ส่วนมากจะทานเมื่อมีอาการปวด โดยเวลาทานก็จะหายปวดนะคะ แต่วันถัดมาก็เป็นอีกเลยอยากทราบว่าเป็นเพราะอะไรคะ เป็นที่เราทานยามากไปหรือเปล่าหรือยังไง รบกวนคุณด้วยนะคะ ขอบค่ะ
สวัสดีค่ะ อาการปวดหัวดังกล่าวมา อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา มักเป็นมากช่วงบ่ายๆถึงเย็น หากพักแล้วจะดีขึ้น-ปวดไมเกรน มักปวดข้างเดียว มีคลื่นไส้ ตาพร่า สู้แสงไม่ได้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งโดยหากปวดระหว่างวัน อาจเกี่ยวกับการใช้งาน การรับประทานยามากเกินไปอาจไม่ได้ทำให้ปวดหัวมากขึ้น แต่อาจมีผลต่อตับหรือไตที่ทำหน้าที่ขับยาออกการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ พักแล้วไม่ดีขึ้น มีอาเจียนพุ่ง ให้รีบไปพบแพทย์